Richard Corben

Richard Corben (født 1. oktober 1940, død	2. desember 2020) var en amerikansk illustratør og tegneserietegner, best kjent for sin serie Den og andre serier som ble publisert i det franske magasinet Métal Hurlant og i den amerikanske varianten Heavy Metal. Hans stil er svulstige maleriske visjoner. Corben fikk serieprisen Spectrum Grand Master Award for 2009.

Liv og karriere 
Richard Corben ble født på en bondegård i Anderson, Missouri, men vokste opp i Sunflower, Kansas, et arbeidersamfunn for Sunflower Ordinance Works som produserte bomber under den andre verdenskrig Han begynte tidlig å tegne serier, først om familiens hund, og siden til etterligninger av Tarzan og tilsvarende figurer. Han var også interessert i animasjon.

Ved Kansas City Art Institute, hvor han tok en grad i 1965, konsentrerte han seg om tegning og maleri, og utviklet den kunnskap som siden ble grunnleggende for hans valgte realistiske stil. Etter å ha giftet seg og jobbet i ti år som animator og kameramann for et industrifirma i Kansas City ble han frustrert over ikke å ha gitt sin kunstnerkarriere en sjanse. Han begynte å tegne tegneserier som han fikk utgitt i ulike undergrunnsblader og fanziner, inkludert Grim Wit, Slow Death, Skull, Rowlf, Fever Dreams and his own anthology Fantagor.

I 1970 begynte han å tegne skrekk- og science-fiction-serier for Warren Publishing. Hans serier dukket opp i hefter som i Creepy, Eerie, Vampirella, 1984og Comix International. Han var også fargelegger av flere serier av Will Eisners The Spirit for Kitchen Sink. Hans undergrunnstegneserier ble spredt til Europa, og det ble etterspørsel etter hans serier som utmerket seg med store teknisk dyktighet enn mange andre undergrunnstegnere, selv om han var begrenset til svarthvitt og skraveringer. I 1975 startet Moebius, Druillet, and Jean-Pierre Dionnet magasinet Métal Hurlant i Frankrike, og da Corben sendte sine serier til dem var de allerede godt kjent med hans stil. . I det franske magasinet og siden i den amerikanske søsterbladet Heavy Metal kunne han benytte sin dyktighet med farger med utpenslete maleriske serieruter. I 1976 tilpasset han en kort fortelling av Robert E. Howard til den episke og fantastiske serien Bloodstar. Enkelte har fremmet denne serien som den første sanne tegneserieroman.

Da spredningen av undergrunnstegneserier begynte å dale på slutten av 1970-tallet startet Corben FANTAGOR, et utgivelsesselskap som hovedsakelig utga hans egne serier. Denne forretning var ikke nok for å forsørge ham og han begynte også å tegne ordinære tegneserier for serieforlag som DC Comics, Marvel Comics, Dark Horse Comics og andre.

Blant de serier som ble tegnet for Heavy Metal var fortsettelsen av hans lengre epos om Den. Denne figuren hadde begynt i den korte animerte filmen Neverwhere mens han ennå jobbet i animasjonsselskapet i Kansas City i 1968. Deretter ble figuren fortsatt i undergrunnsheftet Grim Wit #2 (1973). Fortellingen om Den er en fantasifortellingen om eventyrene til ung og spinkel ung mann som reiser til Neverwhere, et univers som er inspirert av tilsvarende fantastiske verdener til Robert E. Howards Hyborian Age, Edgar Rice Burroughs' Barsoom og skrekkverdene til H. P. Lovecraft. Straks gutten har kommet til denne verden blir han forvandlet til en enorm, kraftig og rikt utrustet mann med utstående blodårer som stort sett går rundt naken. Han har voldsomme, heftige og erotiske eventyr i en verden av store farer, skrekkelige uhyrer og nakne, brystfagre kvinner som lystig kaster seg etter ham. Denne fortellingen ble også tilpasset en forkortet animert film, Heavy Metal, hvor John Candy ga stemme til Den.

På grunn av det sensuelle og seksuelle vesen i Corbens svulstige tegninger ble de anklaget for å være pornografiske. Det var en forenkling, noe Corben selv også mente. Et kjent eksempel var det intervju som han i 1981 ga til Brad Balfour, redaktør av magasinet Heavy Metal. Corben var meget misfornøyd med intervjuet. Han mente at han ble framstilt som en «smålig, barnslig, og på grensen av å være idiot». Han skrev et brev som svar på tiltale og det ble trykket i Heavy Metal i september 1981 (bind V, utgave 6).

Corben gjorde også anerkjent kommersielt arbeid som omslaget til Meat Loafs plate Bat out of Hell, Jim Steinmans plate Bad for Good, og en filmplakat basert på en tegning av Neal Adams for filmen Phantom of the Paradise til Brian De Palma.

Corbens samarbeid med andre har variert fra Rip in Time with Bruce Jones, til Harlan Ellison for Vic and Blood, til Den Saga, Mutant World, Son of Mutant World, Jeremy Brood og The Arabian Nights med Jan Strnad.

I 2000 samarbeidet Corben med Brian Azzarello på fem utgaver av Azzarellos variasjon av Hellblazer (146-150). Denne serien ble samlet under tittelen Hellblazer: Hard Time. Han tilpasset også den klassiske strekkfortellingen The House on the Borderland av William Hope Hodgson som en tegneserie som ble utgitt av DCs underforlag Vertigo.

Corben arbeidet også med Rob Zombie og Steve Niles i 2005 på et prosjekt for IDW Publishing kalt Bigfoot. Den grafiske serien ble utgitt i fem hefter og demonstrerte Corbens utvikling. Fortellingen var en krønike over en ung gutt som ble vitne til det brutale drapet på sine foreldre av tittelens gåtefulle hovedfigur, og guttens tilbakekomst til skogen for hevn da han ble eldre.

I 2007 gjorde Corben to utgaver på Marvel Comics' surrealistiske demonske motorsyklist Ghost Rider. For Marvels MAX-utgivelser produserte han Haunt of Horror, en begrenset tegneserietittel som tilpasset eldre litterære skrekklitteratur til tegneseriemediet. Den første som ble utgitt i 2006 var basert på fortellingene til Edgar Allan Poe, fulgt av en andre serie i 2008 som gjorde tekster av H. P. Lovecraft om til serier.

Corbens serier og animasjoner ga ham anerkjennelse, blant annet prisen Shazam Award for framstående nytt talent i 1971, og ytterligere samme pris i 1973 for overlegen bedrifter av en enkeltperson. Han mottok også CINEs pris Golden Eagle, og presidentens av Japans kulturelle samfunns trofé i 1968 for sin kortfilm Neverwhere.

Referanser

Litteratur 
 Corben, Richard (2000): The House on the Borderland. DC Comics. ISBN 1-56389-545-5. (Introduksjon ved Alan Moore)
 Corben, Richard (1977): The Odd World of Richard Corben. A Warren Adult Fantasy Publication.. Warren Publishing Co.. ISBN 2913999018.
 Corben, Richard (2001): Den La Quete, tome 2. Toth. ISBN 84-85138-21-X. (Forord ved Moebius)
 Balfour, Brad (Juni 1981): «The Richard Corben Interview, Part 1». Heavy Metal #51: 6–11.
 Balfour, Brad (Juli 1981): «The Richard Corben Interview, Part 2». Heavy Metal #52: 8–14.
 Bharucha, Feshid (1981): Richard Corben: Flights Into Fantasy. Thumb Tack Books. ISBN 84-499-1949-5.
 Bissette, Stephen R.; Wiater, Stanley (1993): Comic Book Rebels: Conversations with the Creators of New Comics. Donald I. Fine, Inc.. ISBN 1-55611-354-4.
 Garriock, P. R. (1978): Masters of Comic Book Art. Morpheus International. ISBN 0962344761.
 Giger, H. R. (1993): Necronomicon II. Aurum Press, Ltd.. ISBN 0-905664-05-1.
 Horn, Maurice (1985): Sex in the Comics. Chelsea House Publishers. ISBN 0-87754-850-1.
 Kurtzman, Harvey (1991): From Aargh to Zap! Harvey Kurtzman's Visual History of the Comics. Prentice Hall Press. ISBN 0-13-363680-1.
 Richardson, John Adkins (1977): The Complete Book of Cartooning. Prentice-Hall, Inc.. ISBN 0-813-157594-5.
 Sackmann, Eckart (1987): Great Masters of Fantasy Art. Parkwest Pubns. ISBN 3892680086.
 Van Hise, James (1989): How to Draw Art for Comic Books: Lessons from the Masters. Pioneer Books, Inc.. ISBN 1-55698-254-2.

Eksterne lenker 
 
 
 
  Richard Corben ved Lambieks Comiclopedia
  The Most Complete Comicography of Richard Corben
  Richard Corben at the Internet Speculative Fiction Database
  Richard Corben hos Grand Comics Database
  Richard Corben  hos Comic Book DB

Fantasylitteratur
Tegneserieskapere fra USA
Undergrunnstegnere